NaiveNeuron/SloPal huggingface dataset:
Pellegrini, Peter, podpredseda NR SR (2020-07-14):
Ďakujem pekne, pani poslankyňa. Otváram rozpravu. Konštatujem, že nemám žiadnu písomnú prihlášku, preto sa pýtam, kto sa chce do rozpravy prihlásiť ústne. Nik, preto končím možnosť prihlásiť sa do rozpravy a vyhlasujem rozpravu za skončenú. Zároveň prerušujem rokovanie o tomto bode programu. (Zaznievanie gongu.) Teraz bude, pani poslankyne a páni poslanci, nasledovať hlasovanie o návrhu vlády na skrátené legislatívne konanie. Preto ešte raz prosím všetkých, ktorí sa hlasovania chcú zúčastniť, aby prišli do rokovacej sály. (Zaznievanie gongu.) Po odhlasovaní tohto návrhu ešte predloží pán minister tento návrh v prvom čítaní. O návrhu pána Doležala aj pána ministra Budaja budeme potom rokovať či hlasovať, do druhého čítania ich posunieme o sedemnástej hodine v štandardnom režime aj so všetkými ostatnými bodmi, ktoré dovtedy budú prerokované. Môžme? (Reakcia z pléna. Zaznievanie gongu.) Tak, pán Pčolinský hovorí, že môžme. Tak ak vám to nevyjde, má to on na zodpovednosti. Pani poslankyňa Zemanová, poprosím, aby ste uviedli hlasovanie o návrhu vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 (tlač 176). Nech sa páči, pani poslankyňa.
P. Paška, predseda NR SR: (2008-07-02):
(Hlasovanie). 138 prítomných, 79 za, 30 proti, 28 sa zdržalo, 1 nehlasoval. Sme v treťom čítaní . Otváram rozpravu, keďže sa neprihlásil  nikto, vyhlasujem ju za skončenú a budeme hlasovať o zákone ako o celku.
Glváč, Martin, podpredseda NR SR (2017-04-06):
Ďalšia v rozprave vystúpi v rozprave pani poslankyňa Gaborčáková. Nech sa páči.
Šeliga, Juraj, podpredseda NR SR (2020-05-12):
Pán poslanec Kremský.
Žiga, Peter, podpredseda NR SR (2023-12-14):
Pán poslanec Hlina.
Mikuš, Jozef, poslanec NR SR (2010-08-05):
Ďakujem pekne za slovo, pán podpredseda. Pán poslanec, vy, keď ste nastúpili na funkciu ministra v predchádzajúcom volebnom období, tak zhruba rok, možno dva roky, ste hovorili iným jazykom ako potom neskôr. Hovorili ste v pozitívnom zmysle o tom, v akom stave sú verejné financie, boli sme perfektne pripravení na vstup do eurozóny, ale po akcii v Monaku a po kauze TIPOS ste zmenili rétoriku. Dovtedy ste niekoľkokrát pri ochrane verejných financií, aj ste došli do sporu so svojím predsedom, vždy ste ťahali za kratší koniec. V jednom vystúpení som vás nazval slabým ministrom nie celkom aj z vášho popudu alebo z vašej viny. Chcem povedať, že potom ste prijali dokonca aj rétoriku svojho predsedu a včera ste toho boli dôkazom, keď ste hovorili o jednotlivých schodkoch. Chcem to dať trošku na pravú mieru, pretože, áno, bol rekordný schodok za predchádzajúcich Dzurindových vlád, pardon, som zadýchaný trošku, ale keď začínala druhá Dzurindova vláda, bol schodok 7,5 %, a keď končila, vy o tom veľmi dobre viete, bola pod 3 %. Tak ste prebrali vládu. Vy odchádzate z vlády, keď je schodok takmer 8 %, alebo bude. V tom je ten rozdiel, v tom sú tie polopravdy, a ak budeme korektní, tak by bolo dobré tieto polopravdy dávať na pravú mieru. Ďakujem pekne.
Procházka, Radoslav, poslanec NR SR (2013-09-24):
Áno, ďakujem pekne, pani podpredsedníčka. Prebieha v tejto chvíli rokovanie ústavnoprávneho výboru k návrhu novely zákona o rokovacom poriadku a k rôznym pozmeňovacím návrhom, je tam nielen kompletný výbor, ale sú tam aj viacerí poslanci a poslankyne z iných výborov, tá diskusia je veľmi dôležitá. Príde mi namieste prerušiť rokovanie pléna až do skončenia zasadnutia ústavnoprávneho výboru. Ďakujem.
Žitňanská, Lucia, poslankyňa NR SR (2014-12-09):
Ďakujem veľmi pekne. Nie je to možno až tak veľmi dôležité, ale predsa len som chcela zareagovať. Viete, pán poslanec, keď prijímame akýkoľvek zákon, tak ten zákon sa vždy niekoho dotýka. Možno sa dotýka aj niektorých profesijných združení, môžu byť rôzne profesijné združenia, môžu mať na to rôzne názory a úplne prirodzene sa k tomu aj vyjadrujú a chcú vyjadriť to, čo je dôležité, aby ten proces bol transparentný, aby sme vedeli, kto komunikuje s poslancami, ovplyvňuje ich pohľad na to, ako ten zákon má vyzerať. Aby to sa nedialo v zákulisí a netransparentným spôsobom, pretože my dnes ako keby nerozlišujeme legitímne procesy, ktoré netreba popierať, ale treba im dať transparentnosť. A nelegitímne procesy, ktoré nenazývame pravým menom, ako korupcia a klientelizmus, ale zakrývame ich možno slovom lobing, pričom lobing ako taký má úplne iný obsah.
P. Hrušovský, predseda NR SR: (2003-06-26):
Dnes a teraz budeme pokračovať v rokovaní hlasovaním o včera prerokovaných bodoch programu, o správach a informáciách, ktoré podali jednotliví predstavitelia ústredných orgánov štátnej správy. Popoludní budeme pokračovať hodinou otázok... Prosím pána poslanca Abrhana, aby netelefonoval. Po nej pristúpime k rokovaniu o návrhoch zákonov, ktoré sme prerokovali v skrátenom legislatívnom konaní. Poviem zjednodušene, o daňových zákonoch. Po prerokovaní daňových zákonov požiadali všetky parlamentné poslanecké kluby o prestávku, aby sa mohli ešte poradiť o jednotlivých návrhoch, prípadne o podaných pozmeňujúcich návrhoch v rozprave. Pokračovali by sme ešte pred prerušením prestávky na rokovanie poslaneckých klubov bodom programu návrh na odvolanie pána Hladíka a voľbou nového kandidáta na túto funkciu. Potom by sme prerušili rokovanie piateho dňa 13. schôdze Národnej rady dozajtra rána do 9.00 hodiny. A zajtra ráno by sme začali hlasovaním o prerokovaných návrhoch daňových zákonov s tým, že po dohode v poslaneckom grémiu sme sa dohodli, že zajtra sa rokovanie 13. schôdze skončí o 14.00 hodine a neprerokované body 13. schôdze budú zaradené ako body programu na 15. schôdzu, ktorá sa začne budúci týždeň. Takáto bola dohoda všetkých parlamentných poslaneckých klubov, ktorých zástupcovia túto dohodu prijali. Je s takýmto postupom ďalšieho rokovania 13. schôdze, ale aj začiatkom 15. schôdze a programu 15. schôdze, ktorý bude doplnený o body, ktoré nebudú prerokované na 13. schôdzi, súhlas? (Súhlasná reakcia pléna.) Áno. Ďakujem pekne. Pristúpime teraz k hlasovaniu o prerokovaných bodoch programu. Prosím pani poslankyňu Majdovú, ktorá bola spravodajkyňou pri prerokúvaní súhrnnej správy o realizácii úloh Národného programu boja proti drogám za rok 2002 a aktualizácia na rok 2003 , aby uviedla hlasovanie k prerokovanému bodu programu. Pani poslankyňa Majdová, prosím, aby ste uviedli návrh uznesenia, nech sa páči. Nech sa páči, pani poslankyňa Majdová. M. Majdová, poslankyňa: Vážený pán predseda, vážená snemovňa, oboznámim vás s návrhom uznesenia k súhrnnej správe o realizácii úloh Národného programu boja proti drogám za rok 2002 a aktualizácia na rok 2003, ktorú máte ako tlač 221. Národná rada Slovenskej republiky I. berie na vedomie súhrnnú správu o realizácii úloh Národného programu boja proti drogám za rok 2002 a aktualizáciu na rok 2003; II. žiada vládu Slovenskej republiky, aby...
Dubéci, Martin, poslanec NR SR (2024-02-07):
Ďakujem za slovo, pán predsedajúci. Ja takisto by som sa chcel poďakovať pani poslankyni Plevíkovej, privítať ju v rozprave, a sme radi, že počujeme hlasy aj z druhej strany naozaj. A teda ja, ja využijem moju faktickú na otázku pre pani poslankyňu, či by nám potom vo svojej reakcii mohla povedať, že koľko ľudí, ktorých stretla, keď bola doma, koľko ich vol... koľko jej voličov, ich strany, jej povedalo v posledných dňoch, že fantastická práca, že sme radi, že sa týmto parlament zaoberá, sme radi, že znižujete tresty za ekonomickú trestnú činnosť, sme radi, že znižujete tresty za rozkrádanie eurofondov, toto je presne to, čo sme od vás chceli, a ďakujeme, že nás takto zastupujete. Lebo myslím, že, kolegovia, vy ste videli ten prieskum, ktorý ukázal, aké, aké sú percentá podpory skrz strán, takisto aj v HLAS-e, aj v SMER-e, aj v SNS, dve tretiny voličov to nechcú a myslím, že vidíte tú emóciu v tých uliciach, tak, prosím, majme túto interakciu, povedzte nám, koľko ľudí vás za toto pochválilo, mňa to naozaj občiansky a ľudsky zaujíma. Ďakujem pekne.
Klus, Martin, podpredseda NR SR (2019-10-23):
Vyhlasujem všeobecnú rozpravu za skončenú. Chcem sa spýtať, či chce k rozprave zaujať stanovisko navrhovateľka. Nie. Spravodajca? Takisto nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona je uverejnený ako tlač 1715, návrh na jeho pridelenie na prerokovanie výborom je v rozhodnutí č. 1816. Dávam slovo poslancovi Petrovi Pčolinskému, aby za skupinu poslancov návrh zákona uviedol. (Krátka pauza.) Je niekto zo skupiny poslancov, kto by chcel uviesť návrh zákona miesto pána poslanca? V prípade, že nie, tak ten... (Ruch v sále.) V prípade, že nie, tak tento návrh zákona teda prepadá, ide na koniec schôdze. Nasledujúcim bodom programu je prvé čítanie o návrhu poslancov Mariana Kotlebu, Martina Beluského, Jána Kecskésa a Mariána Chmelára na vydanie ústavného zákona, ktorým sa mení a dopĺňa Ústava Slovenskej republiky č. 406/1992 Zb. v znení neskorších predpisov. Návrh ústavného zákona má parlamentnú tlač 1677, návrh na jeho pridelenie na prerokovanie výborom je v rozhodnutí č. 1784. Dávam slovo poslancovi Chmelárovi slovo, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Martina Beluského, Jána Kecskésa a Mariána Chmelára na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1677.)
B. Bugár, podpredseda NR SR: (2004-09-23):
Druhú otázku položil pán poslanec Dušan Čaplovič ministrovi školstva Slovenskej republiky Martinovi Froncovi: „Vážený pán minister, aké je vaše stanovisko k návrhu Ministerstva výstavby a regionálneho rozvoja Slovenskej republiky na delimitáciu rozostavenej budovy Centra VTI v Bratislave z vášho rezortu na rezort MVRR SR?“ Nech sa páči, pán minister.
Pellegrini, Peter, predseda NR SR (2015-01-29):
Ďakujem veľmi pekne. Pýtam sa, pani poslankyňa, či máte doplňujúcu otázku. Nech sa páči, pani poslankyňa.
Matovič, Igor, poslanec NR SR (2023-03-28):
Predsedajúci pokúša osud. On naozaj tu chce byť do 22.00 hod.
Číž, Miroslav, poslanec NR SR (2018-06-21):
Ďakujem. No nepochybne si uvedomujem potrebu pokory a rešpektu k politickým súperom a podobne, len niekedy normálne sa mi z hlavy parí, keď čo počúvam, aké veci sú schopné tu povedať. Veď, pani poslankyňa Dubačová, ste zabudli, že bol zvolený ústavnou väčšinou riaditeľ verejnoprávnej televízie? Ústavnou väčšinou. O čom to tu pre Kristove rany? A pán Poliačik, no že vy robíte analýzu činnosti vlády, na to nemá význam reagovať. Ale pánovi kolegovi z klubu by som rád povedal, že ja mám tú česť byť podpredsedom klubu. Nie som členom vlády a som zvyknutý, že ak príde legitímny materiál z vlády, príde do klubu a v klube sa o ňom diskutuje. A teda mám pocit, že som veľmi častým návštevníkom zasadnutí nášho klubu, dokonca si myslím, že som veľmi dlho žiadny nevymeškal a nepamätám si na to, aby sme diskutovali čestne a korektne o tom, akým spôsobom má náš klub si postaviť svoj vzťah k tomu, ako budeme vnímať verejnoprávnosť a jej možné zabezpečenie. Vážení páni z opozície, jediné, čo vám poviem, pretože aj pani Kaščáková, aj pán poslanec Poliačik, že teda keď už príde ich vláda k moci, potom to už bude vyzerať dobre. Toto urobte, páni poslanci. Naučte sa rešpektovať, že politická moc sa získava vo voľbách, nie diskretizáciou, nie permanentnými atakmi nezmyselnými, nie neustále roztváraním celého radu diskusií, nefixovať nič, neustále destabilizovať spoločnosť a skutočnosť, s ktorou pracujeme, že to nie je cesta k ničomu. A naznačuje to, že keby náhodou, nedajbože, ste sa k tej moci dostali, tak presne vieme, jak to bude vyzerať. Lebo problém politickej moci je získavať zhodu, schopnosť vedieť sa dohodnúť, schopnosť vytvárať čo možno najširší základ pre prijaté, pre prijaté rozhodnutia. Tento typ škriepny, konfrontačný nevedie k ničomu a obávam sa, že aj tieto typy návrhov patria len k tým, ktoré cítime tu, ktoré nemajú reálny záujem veci pomôcť.
Bugár Béla, podpredseda NR SR (2017-05-09):
Aj my ďakujeme. Teraz prosím pána poslanca Puciho ako spravodajcu k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov (tlač 423), aby uvádzal jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov , tlač 423.)
Kaliňák, Robert, podpredseda vlády a minister vnútra SR (2017-11-30):
Ďakujem pekne. Vážená pani podpredsedníčka, dámy poslankyne, páni poslanci, ide o technickú normu, ktorá vyplýva z transpozície tzv. PNR smernice, je to otázka zdieľania údajov cestujúcich v leteckej preprave, o ktorom sme začali prvýkrát hovoriť ešte v roku 2006, krátko po teroristických útokoch v Londýne. Po desiatich rokoch úporných snáh a nakoniec aj ďalších problémoch, ktoré vznikli s presunom mnohých podozrivých osôb medzi Európskou úniou a tretími stranami, ale aj vo vnútri Európskej únie, vznikla smernica, ktorá predovšetkým hovorí o výmene, výmene informácií medzi leteckými spoločnosťami a bezpečnostnými zložkami. To je jej hlavná časť a respektíve jediná, ktorá súvisí s tým, aby sme mali možnosť monitorovať osoby, ktoré predovšetkým boli alebo pracovali pre niektoré teroristické organizácie a snažia sa na európsky pasy alebo aj na pasy tretích krajín vrátiť do Európskej únie, ktoré by predstavovali veľmi zvýšené riziko teroristického útoku. Ďakujem pekne.
A. Belousovová, podpredsedníčka NR SR: (2009-06-17):
Slovo dávam spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Jánovi Richterovi. Nech sa páči.
Hrušovský, Pavol, podpredseda NR SR (2010-10-21):
Páni poslanci!
Šeliga, Juraj, podpredseda NR SR (2020-04-29):
Pán poslanec Petrák, nech sa páči.
Jurinová, Erika, podpredsedníčka NR SR (2015-09-29):
Ďakujem, pán poslanec. Na vaše vystúpenie nie sú faktické poznámky. Dávam slovo ďalšiemu prihlásenému rečníkovi do rozpravy pánovi poslancovi Petrovi Šucovi.
Sulík, Richard, predseda NR SR (2011-04-01):
Čerstvý čas poprosím.
Drdul, Dominik, poslanec NR SR (2022-09-28):
Ďakujem veľmi pekne, pán predsedajúci. Predseda Národnej rady rozhodnutím č. 1127 z 2. augusta 2022 pridelil predmetnú informáciu na prerokovanie Ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V I. polroku 2022 bolo vydaných osem aproximačných nariadení vlády a je predpoklad, že v II. polroku 2022 bude prijatých deväť návrhov aproximačných nariadení vlády. Ústavnoprávny výbor prerokoval uvedenú informáciu na svojej 131. schôdzi 9. septembra 2022 a uznesením č. 553 odporučil Národnej rade vziať ju na vedomie. Pán predsedajúci, prosím, otvorte rozpravu.
Jurinová, Erika, podpredsedníčka NR SR (2014-02-05):
Pán poslanec Kuffa.
P. Paška, predseda NR SR: (2009-06-19):
(Hlasovanie.) 142 prítomných, 141 za, 1 sa zdržal. Body zo spoločnej správy sme schválili.
M. Číž, podpredseda NR SR: (2007-11-29):
Vážené kolegyne, kolegovia, prerušujem rokovanie 16. schôdze Národnej rady Slovenskej republiky. Pokračujeme zajtra o 9.00 hodine. Príjemný večer. (Prerušenie rokovania o 19.04 hodine.)
Hlina, Alojz, poslanec NR SR (2014-11-08):
Má ho.
M. Hort, podpredseda NR SR: (2009-09-08):
Otváram všeobecnú rozpravu s tým, že som nedostal písomnú prihlášku do rozpravy ani k tomuto vládnemu návrhu zákona, a tak sa pýtam, kto sa chce prihlásiť do rozpravy ústne? Ani v tomto prípade neevidujem žiadnu prihlášku do rozpravy, a preto uzatváram možnosť podania ústnych prihlášok do rozpravy. Vyhlasujem všeobecnú rozpravu za skončenú. Prerušujem rokovanie aj o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov . Tento vládny návrh zákona je pod tlačou 1185 a návrh na jeho pridelenie na prerokovanie výborom je v rozhodnutí č. 1221. Opäť vás prosím, pán minister financií, aby ste uviedli aj tento vládny návrh zákona, nech sa páči.
Hrnčiar, Andrej, podpredseda NR SR (2018-06-18):
Reakcia na faktické poznámky, pán poslanec Kollár.
Kuffa, Štefan, poslanec NR SR (2014-06-27):
Ďakujem za slovo. Vážené kolegyne, kolegovia, áno, treba doceniť aj nášho kolegu, aj tú jeho iniciatívu, aj tú sériu zákonov, ktoré predkladá. Zamyslel som sa aj nad tou skutočnosťou, hej, že naozaj je tu pokles možno aj záujmu zo strany detí. Možno ani nie tak zo strany detí, ale zo strany rodičov, keď sú zvýšené náklady spojené so školským výletom. Človek tak zaletí, tak ako to Dodo tuná spomenul, aj do svojej mladosti, keď na ten Bojnický zámok aj teraz sa veľmi často chodieva, lebo je tam aj Zoologická záhrada. To bol taký veľmi pekný, milý príklad. Ale máme krásne, nádherné zákutia našej krajiny a že by sme takéto prekážky ako robili týmto našim deťom na tie školské výlety, myslím si, že to nie je správne. Je to taká, naozaj taká drobnosť, ktorú kolega Dodo Hlina tuná predkladá, ale má svoj význam. Má svoj význam aj má to dopad pozitívny aj pre rodiny. A ďalšia vec, ktorá je tuná, viete, to elektronické mýto my sme veľmi rýchle zaviedli, veľmi rýchle. Ale ja si pamätám tuná taký prísľub, že diaľnica mala ísť z Bratislavy do Košíc, mala byť skončená v roku 2010. Dneska už pre istotu radšej ani nehovoríme o tom, že kedy táto diaľnica bude dokončená. Tá naša infraštruktúra v našej krajine je úplne strašná, je úplne hrozná. My nemáme len jednu jedinú diaľnicu. Poplatky takisto, nesúvisí to, súvisí to s tou témou, ale ktoré platíme, poplatky, a všetci občania, ak chceme jazdiť teda po tých diaľniciach, tak zoberme, ja keď sa tak zamyslím, u nás na východnom Slovensku, aký dlhý úsek diaľnic my tam máme. A už dlhodobo, dlhodobo platíme za tieto diaľnice, ktoré v podstate ani nemáme. Ani ich nemáme. Ak náhodou nejaký vodič vybehne na diaľnicu, aby obišiel mesto, a keď ho policajti ho chytia, tak má pokutu. V európskych mestách je to tak, že vybehnúť môžeš aj na tú diaľnicu, ale máš to bez poplatku. Okolo miest, čo sú všetky tieto, tak jednoducho máš to bez poplatku. Ja by som bol oveľa liberálnejší ešte tuná, pán kolega, pri tomto, ja by som to mýto zrušil aj na tie všetky autobusy, nielen školské autobusy, ale neviem, asi by to „zložilo už úplne“ náš štátny rozpočet. Čo si vôbec nemyslím. Ale ďakujem kolegovi aj za takýto postreh, aj tu že predložil tento návrh zákona. A kolegov aj za môjho kolegu prosím, aby sme to hlasovaním aj podporili. Ďakujem za pozornosť.
Pellegrini, Peter, predseda NR SR (2015-07-02):
Ďakujem, pán poslanec. Na vaše vystúpenie evidujem jednu faktickú poznámku. Končím možnosť prihlásiť sa s faktickou poznámkou. Nech sa páči, pán poslanec Martvoň.
A. Belousovová, podpredsedníčka NR SR: (2007-06-20):
Pán poslanec Kubánek bol posledný z písomne prihlásených do rozpravy. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásili pán poslanec Miššík, pán poslanec Mikuš, pán poslanec Rafaj, pán poslanec Abrhan, pán poslanec Micheľ a pani poslankyňa Kramplová. Končím možnosť prihlásiť sa ústne do rozpravy. A ako prvý vystúpi pán poslanec Miššík. Nech sa páči.
Laurenčík, Milan, podpredseda NR SR (2021-11-24):
Ďakujem, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre sociálne veci, predsedovi tohto výboru pánovi poslancovi Vladimírovi Ledeckému, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Nech sa páči, pán poslanec, máte slovo.
V. Veteška, podpredseda NR SR: (2007-10-16):
Otváram všeobecnú rozpravu. Písomne sa nikto do rozpravy neprihlásil. Pýtam sa, kto sa ústne hlási do rozpravy k tomuto bodu programu. Nikto sa nehlási. Uzatváram všeobecnú rozpravu. A zároveň predpokladám, že už nebudete chcieť hovoriť, pán podpredseda, vy tiež. Prerušujem rokovanie o tomto bode programu. Skôr ako budeme pokračovať v rokovaní, dovoľte mi panie poslankyne, páni poslanci jednu krátku osobnú poznámku. Ďakujem pekne za privítanie, ďakujem za povzbudenie a želám si naďalej dobrú spoluprácu. Ďakujem veľmi pekne všetkým. (Potlesk.) Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 404, návrh na jeho pridelenie na prerokovanie výborom máte v rozhodnutí č. 412. Prosím teraz ministra hospodárstva Slovenskej republiky pána Ľubomíra Jahnátka, aby vládny návrh zákona uviedol. Nech sa páči, pán minister.
Solymos, László, poslanec NR SR (2010-10-21):
Ďakujem pekne. Vážený pán predsedajúci, (Hlasy v sále.), vážená Národná rada, v rozprave vystúpili dvaja poslanci. Poslanec Přidal predniesol pozmeňujúci návrh.
P. Paška, predseda NR SR: (2008-01-29):
Dámy a páni, keď dovolíte, budem uvádzať návrhy hlasovania. V rozprave vystúpili okrem mňa ako navrhovateľa ešte dvaja rečníci – pán predseda klubu SNS, ktorý nepodal žiaden návrh za zmenu a pani predsedníčka klubu Kresťanskodemokratického hnutia, ktorá navrhla, a opravte ma, pani poslankyňa, aby sme hlasovali samostatne o bode A uznesenia a o bode B. Taký bol váš návrh? Dobre som tomu rozumel? S tým, že považujete bod B a jeho obsah za zbytočný a chcete, aby bol vypustený. Dobre?
Kollár, Boris, predseda NR SR (2022-02-08):
Pán kolega, prosím, neprerušujte pána Fica, buďte taký láskavý. (Smiech v sále a potlesk. Ruch v sále a neustále zaznievanie pískania. Zaznenie gongu.) Chcem upozorniť opozičných politikov, poslancov (pískanie prestalo zaznievať), že narušujú priebeh schôdze a nemohol pán Fico nerušene vystúpiť. To znamená, že prerušujem teraz rokovanie Národnej rady na päť minút a zatiaľ zvolávam opäť grémiu. (Ozvalo sa zapískanie.) A takto môžeme ísť, dokedy len budete chcieť. (Prerušenie rokovania a zasadnutie poslaneckého grémia.) (Pokračovanie rokovania po zasadnutí poslaneckého grémia.)
Glváč, Martin, podpredseda NR SR (2016-09-22):
O vystúpenie požiadala pani navrhovateľka, nech sa páči. (Reakcia z pléna.) Prosím?
Hrnčiar, Andrej, podpredseda NR SR (2018-10-18):
Pani poslankyňa Verešová.
Bugár, Béla, podpredseda NR SR (2016-12-07):
Nech sa páči, prezentujme sa a hlasujme o návrhu zákona o e-Governmente. (Hlasovanie.) Prítomných 137 poslancov, za návrh 135, 2 sa zdržali hlasovania. Konštatujem, že zákon bol schválený. Ďakujem, pán spravodajca. Teraz prosím pána poslanca Dostála, ktorý ako spravodajca z ústavnoprávneho výboru bude uvádzať hlasovanie v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 298). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 298.)
I. Šulaj, poslanec: (2005-06-23):
Národná rada Slovenskej republiky uznesením č. 1615 z 18. mája 2005 pridelila návrh skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov (tlač 1128) týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru, Výboru Národnej rady pre ľudské práva, národnosti a postavenie žien. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. K predmetnému návrhu zákona nezaujali výbory Národnej rady Slovenskej republiky stanoviská, pretože Výbor Národnej rady Slovenskej republiky pre financie, rozpočet a menu neprijal platné uznesenie, lebo návrh uznesenia nezískal podporu potrebnej nadpolovičnej väčšiny prítomných poslancov. Ústavnoprávny výbor Národnej rady Slovenskej republiky neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre ľudské práva, národnosti a postavenie žien neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov Národnej rady Slovenskej republiky uvedených pod bodom III tejto správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov neschváliť. Predmetná správa výborov Národnej rady Slovenskej republiky o návrhu skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov bola schválená uznesením gestorského výboru č. 640 z 20. júna 2005. Výbor určil mňa Igora Šulaja za spoločného spravodajcu výborov. Súčasne ho poveril predniesť spoločnú správu výborov na schôdzi Národnej rady Slovenskej republiky a po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom návrhu zákona ihneď po ukončení rozpravy. Vážený pán predseda, prosím, otvorte rozpravu. Zároveň sa hlásim ako prvý do rozpravy.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 131 poslancov, za 114, proti 12, zdržali sa 4, nehlasoval 1. Uvedený návrh sme schválili.
Číž, Miroslav, podpredseda NR SR (2015-12-04):
Pán poslanec Kaník.
Blanár, Juraj, podpredseda NR SR (2021-05-12):
Ďakujem, pán spravodajca. Môžete zaujať miesto pre spravodajcov. Otváram všeobecnú rozpravu. Konštatujem, že písomne sa nikto neprihlásil. Dávam teda možnosť ústne sa prihlásiť do rozpravy teraz. Konštatujem, že jediný, pán poslanec Miroslav Suja, ešte pán poslanec Eduard Kočiš. Všetci, ktorí mali záujem sa prihlásiť? Pán kolega Kočiš, zmeňte len tlačítko, ktorým... Poprosím vás, technikov, neumožňuje to prihlásiť. A už je to v poriadku. Tak fajn, ďakujem. Takže ukončujem možnosť prihlásiť sa do rozpravy. Dvaja páni poslanci. Ale ešte pred nimi sa prihlásil o slovo predkladateľ pán poslanec Mazurek, ktorému udeľujem slovo. Nech sa páči. Pripraví sa pán poslanec Miroslav Suja.
Šimečka, Michal, podpredseda NR SR (2024-06-26):
Ďakujem pekne. Pán poslanec Farkašovský, nech sa páči.
Blanár, Juraj, podpredseda NR SR (2022-05-04):
Ďakujem, pani spravodajkyňa. Otváram všeobecnú rozpravu, vážené panie poslankyne, páni poslanci, písomnú prihlášku do rozpravy som obdržal od jediného pána poslanca Martina Fecka za poslanecký klub OĽANO ako poverený člen poslaneckého klubu, ktorému udeľujem slovo. Po jeho vystúpení dám možnosť prihlásiť sa ústne do rozpravy. Nech sa páči, pán poslanec, máte slovo.
Šeliga, Juraj, podpredseda NR SR (2020-11-03):
Ďakujem pekne. Vystúpením pána ministra sa v zmysle rokovacieho poriadku otvára rozprava. Pýtam sa, či niekto má záujem z poslancov vystúpiť v rozprave. Pani poslankyňa Drábiková, ukončujem možnosť prihlásiť sa do rozpravy. Nech sa páči.
Jurinová, Erika, podpredsedníčka NR SR (2013-05-29):
Poprosím pána poslanca Matoviča o slovo.
Puci, Róbert, poslanec NR SR (2012-12-18):
Pán predseda, dajte, prosím, hlasovať o návrhu zákona ako o celku v znení schválených pripomienok, s odporúčaním gestorského výboru vládny návrh zákona schváliť.
Žiga, Peter, podpredseda NR SR (2024-04-17):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní. (Zaznievanie gongu.) Podávam návrh na zaradenie nového bodu do programu 12. schôdze, ktorým je návrh na zmeny v zložení výborov, voľbu overovateľa a vymenovanie náhradného člena stálej delegácie Národnej rady. Súvisí to s tým, že sme dostali do Národnej rady nových kolegov, aby sa zaradili do výborov a urobili sme v tom poriadok. Máme to uvedené, teda bude to uvedené ako tlač 271. Navrhujem, aby sme tento bod prerokovali zajtra, teda vo štvrtok 18. apríla o deviatej hodine, následne by sme prerokovali body 29 až 31, ktoré na rokovanie Národnej rady predkladá podpredseda vlády pre plán obnovy a znalostnú ekonomiku. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Pristúpime k hlasovaniu v prvom čítaní o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete, ktorý máme uvedený ako tlač 199. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Ľubomírovi Vážnemu, aby uviedol hlasovanie. Nech sa páči, pán poslanec. (Hlasovanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov , tlač 199.)
Kéry, Marián, poslanec NR SR (2017-04-06):
Pán poslanec Kollár, Vaše vystúpenie bolo presne v štýle, aký som očakával. Najlepšia obrana je útok. Viete mi, prosím vás, prezradiť, že pri vystúpení predsedu vlády Slovenskej republiky Roberta Fica, kde sa čo len jedným slovkom zastal Čistého dňa? Ak sa niekoho zastal, zastal sa ministra práce, sociálnych vecí Jána Richtera a povedal dôvody, pre ktoré si myslí, že dôvodová spáva, ktorú uviedli navrhovatelia, dôvody odvolania ministra práce, sociálnych vecí a rodiny Jána Richtera sú na vode. Pán poslanec, čo sa týka odborníkov na túto tému, ktorých ste spomenuli, ja spomeniem jedno a už som to povedal na margo faktickej poznámky k pani Verešovej, ale vy ste tu neboli, bola tu len vaša stolička a tá zrejme nepočúvala. Keď hovoríme o odborníkoch, Peter Kulifaj, predseda komory sociálnych pracovníkov, nezávislý odborník, člen kontrolnej komisie v Čistom dni, existuje písomné vyjadrenie, v ktorom sa pán Kulifaj pri schvaľovaní záverečného protokolu vyjadril za to, aby akreditácia Čistému dňu nebola odňatá a aby resocializačné stredisko Čistý deň naďalej zostalo v systéme. Pán poslanec, a ešte jeden rozdiel, konkrétny príklad trebárs medzi nami, keby sa mne stalo, tá komunikácia, ktorá vyšla na verejnosť a ktorou sa teda chválite, tak mňa by nielenže mediálne zničili médiá, politicky by som bol mŕtvy, prišiel by som asi o všetky funkcie, ale najväčšia tragédia by bola, že by sa na mňa vykašlala aj moja manželka. Ďakujem.
Číž, Miroslav, podpredseda NR SR (2015-02-12):
Ďakujem pekne. Takže teraz vystúpi v rozprave za poslanecký klub OĽaNO pán Miroslav Kadúc, pripraví sa za poslanecký klub KDH pán poslanec Ivan Uhliarik.
Laššáková, Jana, podpredsedníčka NR SR (2015-05-06):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku, pýtam sa, kto sa hlási do rozpravy ústne. Do rozpravy ústne sa hlási pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec, k účtovníctvu.
P. Hrušovský, predseda NR SR: (2003-04-23):
(Hlasovanie.) 96 prítomných, 94 za návrh, 2 proti. Konštatujem, že uvedené body zo spoločnej správy sme schválili. Ďalší návrh. A. Hajduk, poslanec: Prosím, dajte hlasovať o ďalších dvoch bodoch spoločnej správy a to bod číslo 6 a 10, s návrhom gestorského výboru tieto body neschváliť.
Bublavý, Dušan, poslanec NR SR (2019-10-24):
Kolegyne, kolegovia, na záver dnešného dňa je mi naozaj na zvracanie. (Ruch v sále, neskôr slabší potlesk.) Ale pán Baránik, ale pán Baránik, vy ste k tomu prispel takisto. Včera o takomto čase, o takomto čase ste posielal politického oponenta do plynu. To robil Hitler a gestapo. A vy mi pripadáte ako čistý gestapák, lebo posielať politického oponenta do plynu, to sa robilo počas druhej svetovej vojny, pán Baránik. Vy sa tvárite, že ste elitný právnik, ktorý spraví poriadok na Slovensku, a tešíte sa od februára, že budete riešiť všetko a máte patent na rozum, ale, žiaľbohu, pán Baránik, vy nepatríte tiež do tejto siene. A ja len pevne verím a dúfam, že takí ľudia ako vy nedostanete možnosť, aby ste vládli, lebo posielať kolegu do plynu, to je už cez čiaru, kolegovia. A môžete si myslieť o tom, čo chcete, opozícia. Naozaj, je to na zvracanie.
Jurinová, Erika, podpredsedníčka NR SR (2013-09-10):
S reakciou pán poslanec Osuský.
Suja, Miroslav, poslanec NR SR (2021-11-03):
Ďakujem za slovo, pán podpredseda. Budem reagovať na predrečníka. Veľmi správne povedal o viacerých veciach, s ním súhlasím. Projekty rovnajú sa peniaze. Kolegovia z koalície, áno, projekty rovnajú sa peniaze. Mimovládky sú pricucnutné na rôzne zdroje, či už štátne peniaze, alebo z Európskej únie z fondov a len ich cicajú a zneužívajú. Nerobia absolútne nič. Oni z toho žijú. Zneužívajú to. Je to organizovaná mafia ekoteroristov. A ak si niekto myslí niečo iné, mal by sa vážne zamyslieť, že kvôli čomu to títo ľudia robia. Myslíte, že to oni robia kvôli ochrane prírody? Absolútne nie. Kvôli ochrane prírody to robia lesníci a ľudia, ktorí žijú na vidieku a generácie sa o tieto pozemky a lesy starajú. Tí to robia kvôli ochrane! Kvôli krajinotvorbe! Ale títo ľudia, ktorých tu zastupuje minister Budaj a predkladateľ tohto zákona, to sú len vyciciavači verejných zdrojov. Zhromaždenie, ktoré sa tu, má byť, o ktorom šírite, že má byť plné nenávisti, v tom zhromaždení sú odborníci, ktorí majú uznanie v danej oblasti na rozdiel od plagiátorov, ktorí sú súčasťou tejto vlády! Tí ľudia zasvätili celý život lesu, krajine a vidieku! A tu má niekto tú drzosť povedať o nich, že sú to ľudia, ktorí šíria nenávisť, klamstvá a demagógiu?! To máte tú drzosť vy, plagiátori, toto povedať o ľuďoch, ktorí desiatky rokov sa tomu venujú! Sú to docenti, profesori, uznávané kapacity! A plagiátori idú o nich toto hovoriť?! Toto je to programové vyhlásenie vlády, ktoré ste tu hovorili?! Títo ľudia, ktorí dneska sem prídu, majú uznanie na rozdiel od vás, ktorí tu sedíte, tie, neviem, koľko mien, ktorí predkladáte tento zákon, ktorí v danom obore nemáte žiadne vzdelanie! (Prerušenie vystúpenia časomerom.)
Glváč, Martin, podpredseda NR SR (2018-06-18):
Ďakujem veľmi pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec, pán poslanec Pavelka. Končím možnosť prihlásiť sa. Nech sa páči.
Fico, Robert, predseda vlády SR (2017-05-11):
Dobre, ja budem veľmi, budem veľmi stručný. Predovšetkým, pán poslanec, ste prešli všelijakými stranami, ktoré nikdy nemali žiadny vplyv v tejto krajine. A treba pripomenúť aj to, že vaše extrémne názory, bohužiaľ, nikomu nepomáhajú. Ja nie som extrémista v názoroch. Vy ste extrémista v názoroch. (Potlesk.) Prečo máme klamať? Ja si myslím, že rozumní ľudia z vecí, ktoré boli pozitívne, sa veľa poučia a z vecí, ktoré boli negatívne, odsúdia a odmietnu ich. Áno, v období do roku ´89 som aj ja žil. Mal som možnosť študovať a v roku 1987 som nastúpil do zamestnania. Možno je to krátke obdobie, ale ma nikdy neprinútite povedať, že to bola čierna diera. Nikdy. Pretože boli zlé veci a k tým sa staviam otvorene a odmietam ich. Porušovanie ľudských práv považujem za veľkú chybu, že krajina neumožnila ľuďom slobodne cestovať, že bola potláčaná náboženská sloboda, že boli potláčané iné ľudské práva. Áno, ale súčasne musím povedať, že ľudia vytvárali obrovské hodnoty. Pán poslanec, politici ako vy, ste odovzdali Slovenský plynárenský priemysel Západu. Politici ako vy, ste odovzdali Slovenské elektrárne Západu. Politici ako vy, ste odovzdali distribučné firmy na elektrinu Západu. Vy ste to urobili. (Potlesk.) A tieto firmy, tieto firmy (doznievanie potlesku) nevznikli, nevznikli na ulici v roku ´89 v novembri. Tieto firmy sa budovali po desaťročia. Jednoducho boli výsledkom poctivej tvrdej roboty ľudí. To mám ľuďom napľuť do tváre kvôli vašim extrémnym názorom? Mám povedať dôchodcovi, ktorý má 70 rokov, že ty si vlastne nič neurobil? Ty si celý čas žil v nejakom režime, za ktorý sa máš hanbiť? Ja prejavujem svojimi postojmi k ľuďom to, že si ich vážim, lebo tí ľudia naozaj, naozaj tvrdo pracovali. A ja hovorím o hodnotách, ktoré boli vytvorené, o hodnotách, ktoré ste vy a vám podobní politici rozdali Západu zadarmo, za korunu. Takže toto je celý váš problém, ktorý ste urobili. (Potlesk.)
Danko, Andrej, podpredseda NR SR (2023-12-14):
Poslankyňa Plaváková.
Bugár, Béla, podpredseda NR SR (2011-05-20):
Ďakujem pekne. Nech sa páči, pán generálny riaditeľ, zaujmite miesto určené pre navrhovateľov. A teraz prosím predsedu výboru pre sociálne veci poslanca Júliusa Brocku, aby podal správu o výsledku prerokovania návrhu vo výbore.
Vašečka, Richard, poslanec NR SR (2012-07-03):
Ďakujem. Pán Bagačka, ja by som chcel jednu poznámku. Napríklad v našom prípade toto riešenie ešte zlepšilo situáciu na základnej škole, lebo my sme nebrali deti už zo 4., resp. 5. ročníka, ale až zo 7., takže ešte 2-3 roky potiahli tých študentov ďalej. Takže, samozrejme, máte úplne pravdu v tom slova zmysle, že netreba zabúdať na základné školy, ale je tu koncepcia, o ktorej sa diskutuje aj pri tých 8-ročných, aj pri tých 6-ročných, jasné, že je to len pre určitú časť populácie, nie o tom, že sa majú vyľudniť triedy základných škôl na druhom stupni. A naozaj je možno aj do budúcnosti taká myšlienka, že celkovo premyslieť tú koncepciou základného školstva a potom aj stredného. Myslím, že v Poľsku majú skúsenosti s určitým spôsobom, nehovorím, že ho máme prebrať, ale môžme sa, môžme otvoriť diskusiu na túto tému. Takže myslím si, že nejaké 4, myslím, že gymnáziá, ktoré mali 6-ročnú formu na Slovensku, určite nezruinujú základné školstvo, ale dá sa teda o tom hovoriť. Ďakujem veľmi pekne.
Bugár, Béla, poslanec NR SR (2015-03-24):
Pán podpredseda, ďakujem za slovo. Pán poslanec Mikloško, ja si myslím, že to bola z vašej strany veľmi zle pochopená správa. Právnici kancelárie ombudsmanky riešili približne 3 430 prípadov a, samozrejme, len niektoré z nich sú vytiahnuté a spomenuté v tejto správe. Vy hovoríte o zbytočnostiach napríklad v Dunajskej Strede na matrike, lebo že to nie je systémové. Práve to je chyba systému. My sme to zaregistrovali, vtedy, keď ešte tam, samozrejme, splnomocnenec vlády pre menšiny bol, tak sa to snažil riešiť aj cez ministerstvo vnútra. To znamená, že chýba systém. A správa pani ombudsmanky práve ukazuje na to, že pokiaľ systém nebude vyriešený, tak ad hoc riešenia fakticky neodstránia tú chybu, s ktorou sa stretáva. No a, prepáčte, ohľadne referenda ja si myslím, že patrí sloboda prejavu aj pani ombudsmanke. A nemusí sa to páčiť ani vám, ani niektorým iným, ale sloboda prejavu je tiež základné právo, ktoré sme si vydobyli po roku 1989. Ďakujem pekne.
Ľ. Jahnátek, minister hospodárstva SR: (2006-12-13):
K vypracovaniu predmetného zákona pristúpil Úrad jadrového dozoru Slovenskej republiky na základe bodu B1 uznesenia vlády Slovenskej republiky č. 204/2006. Citovaným uznesením vláda Slovenskej republiky schválila model alternatívneho financovania Úradu jadrového dozoru a zároveň predsedníčke Úradu jadrového dozoru uložila v termíne do 20. 11. 2006 predložiť na rokovanie vlády návrh novelizácie atómového zákona, v ktorej bude legislatívne zohľadnený tento schválený model. Podstata návrhu zákona spočíva v tom, že sa do právneho poriadku Slovenskej republiky zavádza povinnosť pre držiteľov povolení podľa atómového zákona prispievať na výkon štátneho dozoru nad jadrovou bezpečnosťou ročnými príspevkami v závislosti od predmetu činnosti, resp. v závislosti od typu povolenia vydaného Úradom jadrového dozoru. Ročné príspevky budú uhrádzané na príslušný príjmový účet vedený v Štátnej pokladnici a pri tvorbe štátneho rozpočtu budú rozpočtované v kapitole Úradu jadrového dozoru. Uvedená povinnosť ročných príspevkov sa bude vzťahovať najmä na prevádzkovateľov jadrových zariadení, ktorí majú v energetickom sektore principiálne monopolné postavenie, nakoľko v podmienkach Slovenskej republiky ide len o dva subjekty, Slovenské elektrárne, akciová spoločnosť a Jadrovú vyraďovaciu spoločnosť, akciová spoločnosť. Návrh zákona však počíta aj s ročnými príspevkami od ďalších držiteľov povolení, napr. držiteľov jadrových materiálov mimo jadrových zariadení, ktorí sú takisto dozorovanými subjektmi zo strany Úradu jadrového dozoru. Návrh zákona bol pred medzirezortným pripomienkovým konaním dvojkolovo osobitne prerokovaný s ministerstvom financií a jeho pripomienky boli v texte zákona a najmä v doložke príloh zohľadnené. Návrh zákona je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republika viazaná. Návrh zákona bol prerokovaný a schválený na rokovaní vlády Slovenskej republiky uznesením č. 842 z 11. októbra 2006. Vážená pani predsedajúca, vážené panie poslankyne, páni poslanci, na základe uvedených skutočností si dovoľujem požiadať vás o podporu vládneho návrhu zákona, ktorým sa dopĺňa zákon č. 541/2004 Z. z. o mierovom využití jadrovej energie a o zmene a doplnení niektorých zákonov v znení zákona č. 238/2006 Z. z. Ďakujem za slovo.
Laššáková, Jana, podpredsedníčka NR SR (2012-09-25):
Pán poslanec Sulík, nech sa páči.
Novotný, Viliam, poslanec NR SR (2014-06-24):
Takže keď môžem, budem pokračovať ďalej. Môžem, pán predsedajúci?
P. Hrušovský, predseda NR SR: (2004-09-21):
(Hlasovanie.) 139 prítomných, 74 za návrh, 38 proti, 27 sa zdržalo. Návrh sme schválili. Pristúpime k tretiemu čítaniu. Otváram rozpravu. Pýtam sa pánov poslancov, či sa chce niekto prihlásiť k prerokúvanému návrhu zákona o dani z príjmov do rozpravy? Prosím pánov poslancov, ktorí sú na svetelnej tabuli, aby... Svoje mená... Do rozpravy sa nehlási nikto z prítomných poslancov. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru... Z. Komlósy, poslanec: Neschváliť.
Klus, Martin, podpredseda NR SR (2019-11-27):
Otváram rozpravu v treťom čítaní . Hlási sa niekto do rozpravy? Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Majerský, František, poslanec NR SR (2024-05-15):
Ďakujem pekne, pán podpredseda. Jožko, rozprával si o tom presne, že aký zmysel má tento zákon. A mne tento zákon nedáva žiadny iný zmysel, ako ovládnutie, ovládnutie politicky, ovládnutie RTVS. Nič iné v tomto netreba hľadať. My naozaj, to je vo všetkom teraz. Na všetko, čo sa pozrieme, čo sme za posledný polrok, osem mesiacov schvaľovali, my tu ideme robiť, jak sa vraví, rúbať hlava-nehlava, sekať, ničiť. My sa tu naozaj, aj to sa týka RTVS, roky len si prehadzujeme ten problém, ktorý v RTVS je. Príde jedna vláda, zmení, príde druhá, zmení. A chudáci zamestnanci v RTVS, ľudia, ktorí tam dennodenne pracujú a tvoria nejaký obsah, sa na to zhora, zvonka pozerajú, ako tu jedni rozhodnú o tom, že to bude tak, druhí rozhodnú, že to bude tak. Takto nemôže fungovať verejnoprávna televízia, že sa budú o tom rozhodovať politici tak, že my máme názor taký a iný už nie je iný. A to televízia nepatrí ani SNS-ke, ani KDH, ani SaS, nikomu nepatrí. Je verejnoprávna a tak sa máme k tomu všetci v Národnej rade aj chovať. Nepatrí naozaj nikomu. Patrí občanom tejto krajiny. Na to nikdy nezabudnime, prosím vás. Ďakujem.
Pamula, Peter, poslanec NR SR (2019-12-05):
Pán predsedajúci, teraz budeme hlasovať o pozmeňujúcom návrhu poslanca Jána Podmanického.
Jurík, Beáta, poslankyňa NR SR (2024-06-26):
Ďakujem za slovo, pán predsedajúci. Ja by som len chcela uviesť na záznam, že pozmeňovací návrh, ktorým si SNS politicky podriadila ďalšiu verejnoprávnu kultúrnu inštitúciu, bol predstavený v stredu o 18.13 h v ústnej rozprave. V písomnej rozprave vystúpili výlučne poslanci a poslankyne opozície. V sále sú momentálne prítomní štyria poslanci koalície, z toho jeden spravodajca, jeden navrhovateľ a jeden predkladateľ pozmeňovacieho návrhu. Predpokladám, že pán spravodajca určí termín hlasovania na zajtra, štvrtok o jedenástej hodine. Je tu ticho, nepočuť ani hlas. Ďakujem.
Glváč, Martin, podpredseda NR SR (2018-10-17):
Pán poslanec Pčolinský, poprosím vás o kľud v sále.
Hrnčiar, Andrej, podpredseda NR SR (2016-09-12):
S reakciami na faktické poznámky, pán poslanec Galek.
Laurenčík, Milan, podpredseda NR SR (2020-05-12):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Susko.
Baláž, Radovan, poslanec NR SR (2018-06-20):
Keďže sme odhlasovali všetky body zo spoločnej správy a hlasovali sme aj o podaných pozmeňujúcich návrhoch, dajte hlasovať, že prerokovaný vládny návrh zákona prerokujeme v treťom čítaní ihneď.
Paška, Pavol, predseda NR SR (2013-09-24):
Dobre cítite, pán poslanec. (Smiech v sále.)
Sulík, Richard, predseda NR SR (2010-11-03):
Ďakujem. Pýtam sa, či sa niekto chce do rozpravy prihlásiť ústne. Nie. Uzatváram možnosť sa prihlásiť. Vyhlasujem rozpravu za skončenú. Páni poslanci, pristúpime k tajnému hlasovaniu. Prosím vás pekne, minútku, minule ste všetci hneď utiekli. Mali sme 16 neplatných hlasovacích lístkov, je to hanba pre celú Národnú radu... (Reakcia z pléna: „Pre celú nie, pán predseda.“ Ruch v sále.) Aha, tak. No nevieme, nevieme, tie lístky neplatné, koho sa týkali. Dobre. Prosím vás pekne. Pri každom mene... (Ruch v sále.) Ďakujem vám. Pri každom mene, vás poprosím, treba vyjadriť svoj názor, teda „áno“ alebo „nie“, alebo „zdržal sa“, aby teda aspoň tie lístky boli všetky platné. Takže nech sa páči, pristúpime teraz k voľbe. Ďakujem vám. Samozrejme, môžete voliť iba jedného kandidáta „za“, áno? (Smiech v sále.) (Akt tajného hlasovania.)
Malatinský, Tomáš, minister hospodárstva SR (2013-01-30):
Ďakujem pekne. Dobré ráno. Ďakujem, pani predsedajúca. Vážené pani poslankyne a poslanci, cieľom návrhu na vyslovenie súhlasu Národnej rady s Dohodou o obchode medzi Európskou úniou a jej členskými štátmi na jednej strane a Kolumbiou a Peru na strane druhej je, aby sa v súlade s pravidlami Svetovej obchodnej organizácie postupnou liberalizáciou uľahčil obchod s tovarom medzi Európskou úniou, Kolumbiou a Peru a aby sa liberalizoval i obchod so službami a investíciami. Dohoda predstavuje pre Európsku úniu predovšetkým príležitosť, aby poskytla pevnú oporu reformám, ktoré Kolumbia a Peru uskutočňujú a ktorých cieľom je integrácia do globálnej ekonomiky, zvýšenie blahobytu a upevnenie ich rastu v záujme zlepšenia životných podmienok obyvateľov. V dohode sú obsiahnuté i záujmy Slovenskej republiky, a to najmä vo vzťahu ku kľúčovým odvetviam nášho priemyslu v automobilovom sektore, elektrotechnike a oceliarstve. S výhradou ratifikácie bola dohoda za Slovenskú republiku podpísaná stálym predstaviteľom Slovenskej republiky pri Európskej únii v Bruseli 16. mája 2012 počas zasadnutia Výboru stálych zástupcov COREPER II. Táto dohoda je bilaterálnou, medzinárodnou prezidentskou zmluvou a medzinárodnou hospodárskou zmluvou všeobecnej povahy. Podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady a na jej vykonanie nie je potrebný zákon. Dohoda nebude mať vplyv na verejné financie, životné prostredie, na zamestnanosť a ani na zvýšenie regulačného zaťaženia podnikateľského prostredia Slovenskej republiky. Vážená pani predsedajúca, vážené poslankyne, poslanci, dovoľujem si požiadať o podporu tohto dokumentu alebo návrhu.